ananddey/assamese-wiki-corpus huggingface dataset:
মহাবীৰ জয়ন্তী

মহাবীৰ জয়ন্তী বা মহাবীৰ জন্ম কল্যানক জৈন ধৰ্মৰ অনুগামী সকলৰ আটাইতকৈ গুৰুত্বপূৰ্ণ উৎসৱ। ভগৱান মহাবীৰৰ জন্ম জয়ন্তী হিচাপে এই দিন পালন কৰা হয়। ভগৱান বৰ্ধমান মহাবীৰ জৈন ধৰ্মৰ ২৪তম তথা তীৰ্থাংকৰ। চ'ত মাহৰ শুক্লা ত্ৰয়োদশী তিথিত উদযাপিত হোৱা এই উৎসৱ ইংৰাজী মাৰ্চ-এপ্ৰিল মাহত অনুষ্ঠিত হয়।

জন্ম

আধুনিক ইতিহাসবিদ সকলে বৰ্তমান বিহাৰৰ বৈশালী জিলাৰ কুণ্ডগ্ৰাম বা ভাস'কুণ্ড মহাবীৰৰ জন্মস্থান হিচাপে চিহ্নিত কৰিছে। পাৰম্পৰিক জৈন গ্ৰন্থৰ মতে ভগৱান মহাবীৰ ৫৯৯ খ্ৰীষ্টপূৰ্বৰ চ'ত মাহৰ শুক্লা ত্ৰয়োদশী তিথিত জন্ম লাভ কৰিছিল। তেওঁ এখন গণৰাজ্যত জন্মগ্ৰহণ কৰিছিল অৰ্থাৎ তেওঁৰ ৰাজ্যৰ ৰজা প্ৰজা সকলে ভোটৰ দ্বাৰা নিৰ্বাচিত কৰিছিল। বৈশালী এই ৰাজ্যৰ ৰাজধানী আছিল।

মহাবীৰৰ প্ৰকৃত নাম বৰ্ধমান। বৰ্ধমান মানে বাঢ়ি অহা। কিংবদন্তি অনুসৰি তেওঁৰ জন্মৰ পিছৰে পৰা তেওঁলোকৰ ৰাজ্যৰ ধন সম্পত্তি ক্ৰমাগত ভাবে বাঢ়ি আহিছিল। ভাস'কুণ্ড গাঁৱত মহাবীৰৰ জন্মস্থান বুলি চিহ্নিত এটুকুৰা মাটি অহল্যা ভূমি গাঁওবাসীয়ে প্ৰায় এহাজাৰ বছৰ হাল বোৱা নাই।

জন্মৰ লগত জড়িত আখ্যান

মহাবীৰ ইক্ষভাকু বংশত জন্ম গ্ৰহণ কৰিছিল। তেওঁৰ পিতৃ কুণ্ডগ্ৰামৰ ৰজা সিদ্ধাৰ্থ আৰু মাতৃ ত্ৰিশলা। গৰ্ভৱতী কালত ৰাণী ত্ৰিশলায়ে কেইবাটাও অলৌকিক সপোন দেখিছিল। জৈন ধৰ্ম অনুসৰি এই সপোনসমূহ কোনো মহান আত্মাৰ জন্মৰ আগজাননী। জৈন ধৰ্মৰ দিগম্বৰ শাখায়ে এই সপোনৰ সংখ্যা ১৬ টা বুলি বিশ্বাস কৰে। আনহাতে শ্বেতাম্বৰ শাখায়ে এই সপোন সংখ্যা ১৪ টা বুলি কয়। মহাবীৰৰ জন্মৰ পিছত দেৱৰাজ ইন্দ্ৰয়ে তেওঁৰ অভিষেক কৰিছিল বুলি প্ৰবাদ আছে। অভিষেক তীৰ্থাংকৰ সকলৰ পাঁচটা মূল ধৰ্মীয় নীতি 'পঞ্চ কল্যানক'ৰ দ্বিতীয় নীতি।

উদযাপন

থিৰাকলিৰ ভগৱান মহাবীৰৰ প্ৰাচীন ভাস্কৰ্য|
মহাবীৰ জয়ন্তী জৈন মন্দিৰ আৰু ৰাজহুৱা স্থানত পালন কৰা হয়। এইদিনা ভগৱান মহাবীৰৰ মূৰ্তি ৰথত লৈ 'ৰথ যাত্ৰা' কৰা হয়। ৰথ যাত্ৰাৰ বাটত স্তৱন (ধৰ্মীয় গীত) গোৱা হয়। মহাবীৰৰ মূৰ্ত্তিৰ অভিষেক কৰা হয়। এইদিনা বহুতো জৈন ধৰ্মালম্বী মানুহে দান দক্ষিণা কৰে। বহুতে জৈন মন্দিৰ গৈ প্ৰাৰ্থনা, যোগ আদি কৰে। জৈন সাধু-সন্ত, মহাত্মা সকলে জৈন ধৰ্মৰ গুণ গান কৰে। দান দক্ষিণা সংগ্ৰহ কৰি বিভিন্ন লোক কল্যানমূলক কাম-কাজ কৰা হয়। প্ৰাচীন জৈন মন্দিৰ সমূহত মহাবীৰ জয়ন্তীৰ দিনা বহু ভক্তৰ সমাগম হয়।

তথ্য উৎস

বাহ্যিক সংযোগ

জৈন ধৰ্মৰ ইতিবৃত্ত
ভগৱান মহাবীৰৰ বাণী
মহাবীৰ জয়ন্তীৰ তাৎপৰ্য

শ্ৰেণী:উৎসৱ
শ্ৰেণী:জৈন ধৰ্ম
ভ

ভ অসমীয়া ব্যঞ্জনবৰ্ণ মালাৰ ২৪ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত ক’ৰবাত অকণমান হ’লেও বাধাপ্ৰাপ্ত হয়; স্বৰতন্ত্ৰী সঞ্চালিত হ’বও পাৰে বা নহ’বও পাৰে। 'ভ'ও এটি ব্যঞ্জন বৰ্ণ, সেয়ে 'ভ' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।

স্বৰবৰ্ণৰ লগত যোগ হ'লে

স্বৰবৰ্ণ'ভ'ৰ লগত যোগ হ'লে
অভ
আ ভা
ইভি
ঈভী
উভু
ঊভূ
ঋভৃ
এভে
ঐভৈ
ওভো
ঔভৌ

যুক্তবৰ্ণ (ভ যোগ)

ভ্‌ + য = ভ্য = সভ্য
ভ্‌ + ৰ = ভ্ৰ = ভ্ৰম
ভ্‌ + ৰ্ + উ = ভ্ৰু = ভ্ৰণ

'ভ'ৰে আৰম্ভ শব্দ

ভাৰত
ভাৰতবৰ্ষ
ভীম
ভাষা
ভেঁকুৰ
ভূটান
ভাল
ভুল
ভূ
ভৰি
ভৈৰৱ
ভেকুৰি
ভক্ষণ
ভকত
ভৰলুমুখ
ভাৰতীয়
ভ্ৰাম্যমাণ
ভলৌ

তথ্যসংগ্ৰহ

শ্ৰেণী:অসমীয়া ব্যঞ্জনবৰ্ণ
মিনতি খাউণ্ড

মিনতি খাউণ্ড (, ১৯৪০–২০২৬) অসমৰ এগৰাকী বিশিষ্ট বেহেলাবাদক আৰু যশস্বী শাস্ত্ৰীয় সংগীত শিল্পী আছিল। মৃত্যুৰ সময়ত তেওঁৰ বয়স আছিল ৮৫ বছৰ।

জন্ম আৰু পৰিয়াল

১৯৪০ চনত যোৰহাট চহৰত জন্মগ্ৰহণ কৰা মিনতি খাউণ্ডৰ ২০২৬ চনৰ ১৮ জানুৱাৰী তাৰিখ দেওবাৰে সন্ধিয়া প্ৰায় ৬:৪০ বজাত গুৱাহাটী মহানগৰীৰ ডাউন টাউন চিকিৎসালয়ত মৃত্যু হয়। মৃত্যুৰ সময়ত তেওঁ পুত্ৰ অসম লোকসেৱা আয়োগৰ সদস্য পৱিত্ৰ ৰাম খাউণ্ড আৰু কন্যা বিশিষ্ট বেহেলাবাদক সুনীতা খাউণ্ড ভূঞাক এৰি থৈ যায়।

কৰ্মজীৱন

আকাশবাণীৰ বি-হাই গ্ৰেড শিল্পী মিনতি খাউণ্ড ভাৰতীয় শাস্ত্ৰীয় সংগীত জগতৰ এগৰাকী বিশিষ্ট ভায়’লিনবাদক আছিল। লোকসংগীত আৰু শাস্ত্ৰীয় সংগীতৰ সংমিশ্ৰণত তেওঁ বিশেষ অৱদান আগবঢ়াইছিল। ২০২২ চনত তেওঁ সংগীত নাটক একাডেমীৰ অমৃত বঁটা লাভ কৰে।

তেওঁৰ সংগীত যাত্ৰা প্ৰায় ১০ বছৰ বয়সতেই আৰম্ভ হয়। মামা ককাই তেওঁৰ সংগীত প্ৰতিভা লক্ষ্য কৰি তেওঁক প্ৰথম ভায়’লিন উপহাৰ দিয়ে। যোৰহাটৰ দৰ্পনাথ শৰ্মা সংগীত বিদ্যালয়ত ইন্দ্ৰেশ্বৰ শৰ্মাৰ অধীনত তেওঁ প্ৰাথমিক প্ৰশিক্ষণ গ্ৰহণ কৰে। ১৯৭২ চনত সদৌ অসম সংগীত সন্মিলনত কণ্ঠদান কৰি কিংবদন্তি ভায়’লিনবাদক পণ্ডিত ভি. জি. জোগৰ দৃষ্টি আকৰ্ষণ কৰিবলৈ সক্ষম হয়, যিয়ে তেওঁৰ কেৰিয়াৰক এক নিৰ্ণায়ক দিশ দিয়ে।

পৰৱৰ্তী সময়ত তেওঁ পণ্ডিত বুদ্ধদেৱ দাসগুপ্ত আৰু পণ্ডিত এ. টি. কাননৰ দৰে সংগীত গুৰুৰ পৰা প্ৰশিক্ষণ গ্ৰহণ কৰি নিজৰ শিল্পকলাক অধিক সমৃদ্ধ কৰে। ৫০ বছৰতকৈও অধিক সময়ৰ কেৰিয়াৰত তেওঁ ভাৰত আৰু বিদেশৰ বহু গুৰুত্বপূৰ্ণ মঞ্চত অনুষ্ঠান পৰিৱেশন কৰে।

সন্মান আৰু স্বীকৃতি

সংগীত নাটক একাডেমী অমৃত বঁটা (২০২২)
প্ৰয়াগ সংগীত সমিতিৰ সংগীত নিপুণ স্বৰ্ণ পদক
অসম চৰকাৰৰ শিল্পী পেঞ্চন
সংগীত জ্যোতি বঁটা

তথ্যসূত্ৰ

শ্ৰেণী:অসমৰ কণ্ঠশিল্পী
শ্ৰেণী:অসমৰ নাৰী
আনন্দ চন্দ্ৰ দত্ত

আনন্দ চন্দ্ৰ দত্ত (; ৮ ফেব্ৰুৱাৰী ১৯২৩ - ১৬ জানুৱাৰী ২০১৬) অসমৰ এজন আন্তঃৰাষ্ট্ৰীয়ভাৱে জনাজাত উদ্ভিদবিদ৷ ইয়াৰ লগতে তেখেত চাহৰ শ্ৰেণীবিভাজন, চাহৰ আকৃতি, শৰীৰবিজ্ঞান আৰু কোষবিজ্ঞানৰ তেখেতে ১৯৪৪-৪৫ চনত মৰিয়নি মধ্য ইংৰাজী বিদ্যালয়ত শিক্ষকতাৰে কৰ্মৰ পাতনি মেলি ১৯৪৭ চনত টোকোলাই চাহ গৱেষণা কেন্দ্ৰত যোগদান কৰিছিল। ১৯৭৭ চনত যোৰহাটত এটা 'চাহ সংগ্ৰহালয়' স্থাপনত তেখেতে মুখ্য ভূমিকা লয়। ২০১২ চনত ডিব্ৰুগড় বিশ্ববিদ্যালয়ৰ তৰফৰ পৰা তেখেতক সন্মানীয় বিজ্ঞানৰ ডক্তৰেট ডিগ্ৰী (Degree of Doctor of Science)প্ৰদান কৰা হৈছিল। আনন্দ চন্দ্ৰ দত্তই উদ্ভিদ-বিষয়ক কেইবাখনো গৱেষণামূলক গ্ৰন্থ লিখাৰ লগতে আনন্দ চন্দ্ৰ দত্তই ১৯৮০ চনত ফটোগ্ৰাফী বিষয়ক প্ৰথমখন অসমীয়া গ্ৰন্থ আনহাতে মাতৃ সৰুমাই দত্তই প্ৰায়ে নিশা তাঁতৰ কাম কৰিও পৰিয়ালৰ উপাৰ্জনৰ পথ এটা মোকলাইছিল৷

কৰ্মজীৱন

কলেজীয়া শিক্ষা অসম্পূৰ্ণ অৱস্থাতেই তেখেতে মৰিয়নি মধ্য ইংৰাজী বিদ্যালয়ত শিক্ষক হিচাবে ১৯৪৪-৪৫ চনত কৰ্মজীৱন আৰম্ভ কৰিছিল।

বঁটা আৰু সন্মান

২০১২ চনত আনন্দ চন্দ্ৰ দত্তক ডিব্ৰুগড় বিশ্ববিদ্যালয়ে ড॰ অৱ চায়েন্স উপাধি প্ৰদান কৰে।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমৰ আলোকচিত্ৰ শিল্পী
শ্ৰেণী:লেখক
শ্ৰেণী:অসমীয়া প্ৰবন্ধকাৰ
শ্ৰেণী:অসমৰ বিজ্ঞানী
শ্ৰেণী:অসমৰ শিক্ষক
শ্ৰেণী:উদ্ভিদ বিজ্ঞানী
শ্ৰেণী:মৃত ব্যক্তি
ম

ম অসমীয়া ব্যঞ্জনবৰ্ণ মালাৰ ২৫ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত কৰবাত অকণমান হলেও বাধাপ্ৰাপ্ত হয়;স্বৰতন্ত্ৰী সঞ্চালিত হ'বও পাৰে বা নহ'বও পাৰে। 'ম'ও এটি ব্যঞ্জন বৰ্ণ, সেয়ে 'ম' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়। ব্ৰেইল্ত 'ম'-ক এনেদৰে লিখা যায়।

স্বৰবৰ্ণৰ লগত যোগ হ'লে

স্বৰবৰ্ণ'ম'ৰ লগত যোগ হ'লে
অম
আ মা
ইমি
ঈমী
উমু
ঊমূ
ঋমৃ
এমে
ঐমৈ
ওমো
ঔমৌ

যুক্তবৰ্ণ (ম যোগ)

ম + ন = ম্ন = নিম্ন
ম + প = ম্প = চম্পা
ম + ফ = ম্ফ = গুম্ফা
ম + ব = ম্ব = অম্বৰ
ম + ভ = ম্ভ = স্তম্ভ
ম + ম = ম্ম = জম্মু
ম + য = ম্য = কাম্য
ম + ৰ = ম্ৰ = নম্ৰ
ম + ল = ম্ল = ম্লান

'ম'ৰে আৰম্ভ শব্দৰ উদাহৰণ

মেকুৰী
মাহ
মেঘালয়
মৈথিলী
মাৰাঠী
মালয়ালম
মই
মৌ
মেল
মৃগ
মৰম
মৰমজান
মৈ
মাৰ্ক্স
মৌ-মাখি
মৌল
মকৰা
মেজ
মাদুৰী
মৌৰ্য
মইনাজান
মূৰ

ইউনিক’ড

চিহ্ন ইউনিক’ড ক’ড নম্বৰ ইউনিক’ডত বিৱৰণ
ম U+09AE BENGALI LETTER MA

তথ্যসংগ্ৰহ

শ্ৰেণী:অসমীয়া ব্যঞ্জনবৰ্ণ
ডৰকাছ আচেন

ডৰকাছ আচেন উগাণ্ডাৰ ৰাজনীতিবিদ আৰু উগাণ্ডাৰ একাদশ সংসদত আলেবটং জিলা মহিলা প্ৰতিনিধি।উগাণ্ডাৰ দশম সংসদত তেওঁ এগৰাকী স্বতন্ত্ৰ ৰাজনীতিবিদ হিচাপে আলেবটং জিলা মহিলা প্ৰতিনিধি হিচাপে থিয় দিছিল।

২০২১ চনৰ নিৰ্বাচনত ডৰকাছ আচেন শাসকীয় ৰাজনৈতিক দল হিচাপে ৰাষ্ট্ৰীয় প্ৰতিৰোধ আন্দোলনৰ সৈতে তেওঁ জড়িত আছিল। প্ৰচাৰৰ সময়ছোৱাত তেওঁ নিজৰ গৃহ জিলালৈ দুখন এম্বুলেন্স দান কৰিছিল যাতে জিলাখনৰ ৰেফাৰেল কেছ পৰিচালনা কৰাত সহায় কৰে আৰু ক'ভিড-১৯ মহামাৰীৰ প্ৰতি ইয়াৰ দ্ৰুত সঁহাৰি বৃদ্ধি পায়। দেশজুৰি ক'ভিড-১৯ৰ প্ৰাদুৰ্ভাৱ পৰিচালনাৰ লক্ষ্যৰে বৰ্ধিত লকডাউন আৰু অন্যান্য ৰাষ্ট্ৰপতিৰ ব্যৱস্থাৰ ফলত জিলাখনৰ দুৰ্বল লোকসকললৈ তেওঁ পশো আৰু বীন দান কৰে। একাদশ সংসদত তেওঁ লিংগ, শ্ৰম আৰু সামাজিক উন্নয়ন সমিতিৰ সদস্য হিচাপে কাৰ্যনিৰ্বাহ কৰে।

কৰ্মজীৱন

তেওঁ জিবিভি প্ৰিভেনচন নেটৱৰ্কত জৰুৰীকালীন অৱস্থাত মহিলাৰ বিৰুদ্ধে যৌন হিংসাৰ কেন্দ্ৰীয় ব্যক্তি হিচাপে কাম কৰিছিল। ২০১৮ চনত তেওঁ দক্ষিণ চুডানৰ কেয়াৰ ইণ্টাৰনেশ্যনেলত জেণ্ডাৰ এণ্ড প্ৰটেকচন এডভাইজাৰ হিচাপে কাম কৰিছিল, য’ত তেওঁ জেণ্ডাৰ এণ্ড প্ৰটেকচন প্ৰগ্ৰেম পৰ্টফলিঅ’ৰ সামগ্ৰিক দিশত দায়বদ্ধ আছিল।

তথ্যসূত্ৰ

শ্ৰেণী:উগাণ্ডাৰ নাৰী অধিকাৰ কৰ্মী
শেষ বাটৰ ছাঁ

শেষ বাটৰ ছাঁ কাকলি নেওগ ৰচিত এখন গল্প সংকলন৷ সংকলনখনৰ প্ৰকাশক জে এছ পাবিলকেশ্বনছ আৰু ই ২০২৫ চনত প্ৰথম প্ৰকাশ হৈছিল৷

উদ্ধৃতি

"কোনো ডিজিটেল পৃথিৱীৰ ম'টিভেচনেল স্পীচ শুনোৱাই অনুকল্পক উদ্বুদ্ধ কৰাতকৈ তাক মেলি দিব পৃথিৱীৰ সৰ্বোত্তম মটিভেচনেল স্পীকাৰ প্ৰকৃতিৰ কোলাত।"
"যোৱা নিজৰ ডেউকাৰে ভ্ৰমি আহা এহেজাৰ বাট আৰু সমৃদ্ধ কৰি আহা সমুদ্ৰক।"
"প্ৰকৃতি হ'ল ঈশ্বৰৰ অন্য ৰূপ। প্ৰকৃতিৰ স'তে সংলগ্ন হৈ থাকক ঈশ্বৰৰ সন্ধান পাব।"
"আচলতে ফুলবোৰ ফুলৰ দৰেই ৰ'ব আৰু সুগন্ধবোৰ মেৰিয়াই সুগন্ধময় হৈ থাকিব সদায়। কাৰণ প্ৰস্ফুটিত হোৱাটো যে ফুলৰ প্ৰাথমিক চৰ্ত।"

তথ্যসূত্ৰ

শ্ৰেণী:অসমীয়া গল্প সংকলন
শ্ৰেণী:অসমীয়া গ্ৰন্থ
জেনিফাৰ ল'পেজ

জেনিফাৰ ল'পেজ (English:Jennifer Lopez) এগৰাকী আমেৰিকান অভিনেত্ৰী,প'প গায়িকা,লেখিকা আৰু ফেছন দিজাইনাৰ। তেওঁৰ জন্ম ১৯৬৯ চনৰ ২৪ জুলাইত The bronx নিউই্য়ৰ্কত হয়। তেওঁক J.Lo নামেৰেও জনা যায়। ২০১৪ চনত তেওঁক billboard music awards এ international icon বটা প্ৰধান কৰে।বৰ্তমানলৈকে তেওৰ বিশ্বজুৰি প্ৰায়ে ৮০ মিলিয়ণ সংগীত ৰেকৰ্ড বিক্ৰী হৈছে। তেওঁৰ দ্বাৰা অভিনিত উল্লেখযোগ্য চিনেমা কেইখনমান হ'ল :Selena,Out of sight,the wedding planner,Andaconda,Shall we dance,an unfinished life,enough,the boy next door ইত্যাদি। জেনিফাৰৰ মিউজিক এলবাম সমুহ হ'ল: On the six,Jlo, rebirth,Love?,brave,A.K.A, তেওঁৰ বিশ্বজুৰি হিট হোৱা অন্যতম একক গীতটি হ'ল অন দ' ফ্লৰ। জেনিফাৰ আমেৰিকান আই'ডল শীৰ্ষক ৰিয়েলিতি ছ' ৰ অন্যতম বিচাৰক। ২০১৪ চনৰ fifa world cup ৰ বাৱে পিটবুল লগত we are one শীৰ্ষক গীতটি পৰিবেশন কৰে। ইয়াৰ উপৰিও তেওঁ আমেৰিকাৰ বহু কেইখন টিভি ছিৰিজ প্ৰয়োজনা কৰিছে।

তথ্য সংগ্ৰহ

শ্ৰেণী:হলিউড অভিনেত্ৰী
শ্ৰেণী:আমেৰিকান কণ্ঠশিল্পী
শ্ৰেণী:আমেৰিকা যুক্তৰাষ্ট্ৰৰ ব্যক্তি
বিশ্ব হস্তী দিৱস

বিশ্ব হস্তী দিৱস হৈছে ১২ আগষ্টত অনুষ্ঠিত হোৱা এটি আন্তঃৰাষ্ট্ৰীয় বাৰ্ষিক অনুষ্ঠান। এই অনুষ্ঠানটি সমগ্ৰ বিশ্বৰ হাতীবোৰৰ সংৰক্ষণ আৰু সুৰক্ষাৰ বাবে উৎসৰ্গিত কৰা হয়। ২০১১ চনত কানাডাৰ চলচ্চিত্ৰ নিৰ্মাতা পেট্ৰিচিয়া চিমছ আৰু কানাজৱেষ্ট পিকচাৰ্ছৰ মাইকেল ক্লাৰ্ক আৰু এলিফেণ্ট ৰিইনট্ৰ’ডচন ফাউণ্ডেশ্যনৰ সচিব প্ৰধান শিভাপৰ্ণ দাৰদাৰানন্দই থাইলেণ্ডত এই অনুষ্ঠানটিৰ পৰিকল্পনা কৰিছিল। ২০১২ চনৰ ১২ আগষ্ট তাৰিখে পেট্ৰিচিয়া চিমছ আৰু এলিফেণ্ট ৰিইনট্ৰ’ডচন ফাউণ্ডেশ্যনে আনুষ্ঠানিকভাৱে এই অনুষ্ঠানটিৰ প্ৰতিষ্ঠা, সমৰ্থন আৰু আৰম্ভণি কৰে। তেতিয়াৰপৰাই, পেট্ৰিচিয়া চিমছে বিশ্ব হস্তী দিৱসৰ নেতৃত্ব, সমৰ্থন আৰু পৰিচালনা কৰি আহিছে। বৰ্তমান বিশ্বৰ বিভিন্ন দেশত, ১০০ৰো অধিক বন্যপ্ৰাণী সংস্থা আৰু বহু ব্যক্তিৰদ্বাৰা এই অনুষ্ঠানটি স্বীকৃত আৰু উদযাপিত হয়।

উদ্দেশ্য

বিশ্ব হাতী দিৱসৰ লক্ষ্য হৈছে আফ্ৰিকা আৰু এছিয়াৰ হাতীৰ তৎপৰ দুৰ্দশাৰ প্ৰতি সজাগতা সৃষ্টি কৰা, আৰু বন্দী আৰু বনৰীয়া হাতীৰ উন্নত যত্ন আৰু ব্যৱস্থাপনাৰ বাবে জ্ঞান আৰু ইতিবাচক সমাধান উলিওৱা। আফ্ৰিকাৰ হাতীক বিপন্ন প্ৰজাতিৰ আই ইউ চি এন ৰঙা তালিকাত "অসুৰক্ষিত" আৰু এছিয়াৰ হাতীক "বিপন্ন" হিচাপে তালিকাভুক্ত কৰা হৈছে। এজন সংৰক্ষণবিদে কয় যে আফ্ৰিকা আৰু এছিয়াৰ দুয়োবিধ হাতী প্ৰজাতি বাৰ বছৰৰ ভিতৰত বিলুপ্তিৰ সন্মুখীন হোৱাৰ সম্ভাৱনা আছে। বৰ্তমান আফ্ৰিকাৰ হাতীৰ জনসংখ্যা প্ৰায় ৪ লাখ আৰু এছিয়াৰ হাতীৰ জনসংখ্যা ৪০ হাজাৰ বুলি অনুমান কৰা হয় যদিও এই সংখ্যা বহুত বেছি বুলিও যুক্তি দিয়া হয়।

তথ্য উৎস

বাহ্যিক সংযোগ

শ্ৰেণী:দিৱসসমূহ
পৃথ্বীৰাজ চৌহান (মহাকাব্য)

পৃথিৱীৰাজ চৌহান (নেপালী: पृथ्वीराज चौहान; ইংৰাজী: Prithiviraj Chauhan) হৈছে 'মহাকবি' লক্ষ্মী প্ৰসাদ দেৱকোটাৰ দ্বাৰা ৰচিত এখন নেপালী ভাষাৰ মহাকাব্য। এইখন ১৯৪৬ চনত লিখা হৈছিল আৰু ২০৪৯ বিক্ৰম সম্বটত (প্ৰায় ১৯৯২-১৯৯৩ খ্ৰীষ্টাব্দ) সাজ প্ৰকাশনে প্ৰকাশ কৰিছিল। ই পৃথ্বীৰাজ চৌহানৰ জীৱনৰ ওপৰত আধাৰিত। এইখন কবিগৰাকীয়ে ৰচনা কৰা ছয়খন মহাকাব্যৰ ভিতৰত অন্যতম। এই মহাকাব্যখন নেপালী লোকছন্দ 'ঝ্যাউৰে'ত লিখা হৈছে।

পটভূমি

অনুমান কৰা হয় যে দেৱকোটাই ১৯৪৬ চনত ত্ৰি-চন্দ্ৰ কলেজত প্ৰবক্তা হিচাপে কৰ্মৰত অৱস্থাত এই মহাকাব্যখন লিখিছিল। তেওঁৰ মৃত্যুৰ পিছত প্ৰকাশনটোৱে নিজেই ইয়াৰ প্ৰকাশ কৰিছিল। ইয়াৰ পাণ্ডুলিপিটো বহু বছৰ ধৰি এটা ঠাইত সংৰক্ষিত হৈ আছিল। পাণ্ডুলিপিটোত যথেষ্ট কাট-কুট আছিল। প্ৰকাশন গোষ্ঠীটোৱে সহায়ৰ বাবে পাণ্ডুলিপি সম্পাদক শ্যাম দাস বৈষ্ণৱ আৰু দেৱকোটাৰ পুত্ৰ পদ্মা দেৱকোটাৰ সৈতে যোগাযোগ কৰিছিল। পাণ্ডুলিপিটোৰ ১৬টা সৰ্গৰ ভিতৰত ১৫তম সৰ্গটো নাছিল। সম্পাদকৰ মতে দেৱকোটাই ১৫তম সৰ্গটো লিখিবলৈ পৰিকল্পনা কৰিছিল যদিও লিখি উঠা নাছিল আৰু তেওঁ পাণ্ডুলিপিটো যেনে আছিল তেনেকৈয়ে নকল কৰিছিল। পাণ্ডুলিপিটো পৰৱৰ্তী সময়ত প্ৰকাশন গোষ্ঠীটোৱে ২১টা সৰ্গত পুনৰ সজাই তুলিছিল।

সঁহাৰি

গ্ৰন্থখনে ২০৪৯ বি. এছ. (প্ৰায় ১৯৯২-১৯৯৩ খ্ৰীষ্টাব্দ) বৰ্ষৰ বাবে সন্মানীয় সাজ পুৰস্কাৰ লাভ কৰিছিল। এই পুৰস্কাৰটো প্ৰতি বছৰে প্ৰকাশনটোৱে নিজৰ অধীনত প্ৰকাশিত শ্ৰেষ্ঠ গ্ৰন্থখনক প্ৰদান কৰে।

আৰু চাওক

মুনা মদন
চম্পা
শকুন্তলা

তথ্যসূত্ৰ

শ্ৰেণী:কবিতা
শ্ৰেণী:মহাকাব্য
শ্ৰেণী:নেপালী সাহিত্য
শ্ৰেণী:নেপালী ভাষা
ধন সিং গুৰ্জাৰ

্
ধন সিং গুৰ্জাৰ যাক ধুন্না সিং বুলিও জনা যায়, তেওঁ মীৰাটৰ ভাৰতীয় কোতৱাল (আৰক্ষী প্ৰধান) আছিল। তেওঁ ১৮৫৭ চনৰ বিদ্ৰোহত অংশগ্ৰহণ কৰিছিল আৰু মীৰাটত ব্ৰিটিছ ইষ্ট ইণ্ডিয়া কোম্পানীৰ বিৰুদ্ধে প্ৰাৰম্ভিক পদক্ষেপৰ নেতৃত্ব দিছিল। তেওঁক ১৮৫৭ চনৰ বিপ্লৱৰ প্ৰৱৰ্তক হিচাপে জনা যায়।

প্ৰাৰম্ভিক জীৱন

ধন সিঙৰ জন্ম হয় মীৰাট জিলাৰ পঞ্চলী বা পাঞ্চালী গাঁৱত। মীৰাটৰ গুৰ্জাৰসকল পৰম্পৰাগতভাৱে এক শক্তিশালী সম্প্ৰদায় আছিল, যি অঞ্চলটোৰ ভূমি আৰু গৰুৰ ব্যৱসায় নিয়ন্ত্ৰণ কৰিছিল। অৱশ্যে, কোম্পানীৰ শাসনকালত, তেওঁলোকে তেওঁলোকৰ গৰু চৰাবলৈ নিৰ্ভৰ কৰা বেছিভাগ ভূমি আন গোটলৈ নিলাম কৰা হৈছিল। ব্ৰিটিছ বিষয়াসকলে গুৰ্জাৰসকলক অপৰাধী জনজাতি আইনৰ অধীনত অভ্যাসগত অপৰাধী বুলি অভিহিত কৰিছিল।

১৮৫৭ চনৰ বিদ্ৰোহত ভূমিকা

১৮৫৭ চনৰ ১০ মে তাৰিখে মীৰাটত ইষ্ট ইণ্ডিয়া কোম্পানীৰ শাসনৰ বিৰুদ্ধে এক বিদ্ৰোহ আৰম্ভ হয়। চহৰখনৰ কোতৱাল হিচাপে, ধন সিঙৰ কাম আছিল চহৰখন সুৰক্ষিত কৰা। কিন্তু সেইদিনা তেওঁৰ বহুতো বিষয়াই বিদ্ৰোহত যোগদান কৰিবলৈ বা বিদ্ৰোহীসকলৰ ক্ৰোধৰ পৰা ৰক্ষা পাবলৈ তেওঁৰ বাহিনী ত্যাগ কৰিছিল। চহৰখন বৃহৎ পৰিমাণৰ বিদ্ৰোহী কাৰ্যকলাপ, লুণ্ঠন আৰু হত্যা আদিৰ সাক্ষী হ'ব লগা হৈছিল। যেতিয়া তেওঁৰ দুজন চকীদাৰে ঘোঁৰা চুৰি কৰাৰ বাবে দুজন গুৰ্জাৰ লোকক আটক কৰিছিল, বিদ্ৰোহীসকলৰ দ্বাৰা প্ৰতিশোধৰ স্বীকাৰ হোৱাৰ ভয়ত তেওঁ তেওঁলোকক গ্ৰেপ্তাৰ নকৰিবলৈ কৈছিল। প্ৰায় মাজনিশা, তেওঁক এজন বঙালী লোকৰ ঘৰলৈ আহিবলৈ জনোৱা হৈছিল, যাৰ ওপৰত সশস্ত্ৰ গুৰ্জাৰৰ এটা বিশাল দলে লুণ্ঠন চলাইছিল। ধন সিঙৰ চকীদাৰসকলে ইয়াৰে দুজন লুণ্ঠনকাৰীক গ্ৰেপ্তাৰ কৰিছিল, কিন্তু সিঙে তেওঁলোকক গুৰ্জাৰসকলৰ বিৰুদ্ধে বল প্ৰয়োগ কৰাত বাধা দিছিল। তাৰ পিছত দলটো আঁতৰি যাবলৈ সন্মত হোৱাৰ পিছত তেওঁ আটক হোৱা লোক দুজনক মুকলি কৰি দিয়ে,

তথ্যসূত্ৰ
মীনা

মীনা হৈছে দক্ষিণ এছিয়াৰ বিভিন্ন ভাষাত সম্প্ৰচাৰ হোৱা এক জনপ্ৰিয় টিভি কাৰ্টুন ধাৰাবাহিক তথা কমিক্‌ছ। দক্ষিণ এছিয়াৰ দেশসমূহৰ বিভিন্ন সামাজিক বৈষম্যেৰ বিৰুদ্ধে সচেতনতা সৃষ্টি কৰা তথা শিশুসকলৰ বাবে শিক্ষামূলক এক অনুষ্ঠানৰ অংশ হিচাপে ইউনিছেফৰ দ্বাৰা এই কাৰ্টুন ধাৰাবাহিকটি নিৰ্মাণ কৰা হৈছিল। মীনাৰ চৰিত্ৰটি এগৰাকী ৯ বছৰীয়া উচ্ছল, প্ৰাণৱন্ত আৰু সাহসী ছোৱালী ৰূপে উপস্থাপন কৰা হৈছে যি তাইৰ গাঁৱৰ বিভিন্ন পৰিৱৰ্তনৰ বাবে কাম কৰে। যিবোৰ সচেতনতা মীনা কাৰ্টুনেৰ মাধ্যমেৰে সৃষ্টি কৰা হৈছিল তাৰ মাজত আছে, বাল্য বিবাহ নিষিদ্ধ কৰা, স্বাস্থ্যসম্মত পায়খানা নিৰ্মাণ আৰু ব্যৱহাৰ উৎসাহিত কৰা, কন্যা সন্তানক শিক্ষাদান কৰা, কম বয়সীয়া ছোৱালীৰ বিবাহৰ সলনি বিদ্যালয়ৰ শিক্ষাক বেছি গুৰুত্ব প্ৰদান কৰা, যৌতুক প্ৰথা নিষিদ্ধ কৰা, ল'ৰা-ছোৱালীৰ সমান পুষ্টি আৰু সুযোগ-সুবিধা প্ৰদান কৰা, এইচআইভিৰ বিষয়ে সজাগতা প্ৰদান কৰা ইত্যাদি। ধাৰাবাহিকটি ইংৰাজী, বঙালী, হিন্দী, নেপালী আৰু উৰ্দু ভাষাত সম্প্ৰচাৰ কৰা হৈছে। মীনাৰ কাহিনীৰ আন মূল চৰিত্ৰসমূহ হৈছে মীনাৰ ভায়েক ৰাজু আৰু তাইৰ পোহনীয়া ভাটো চৰাই মিথু। ১৯৯৩ চনত ঢাকাৰ বাংলাদেশ টেলিভিছনত মীনা প্ৰথমটো খণ্ড সম্প্ৰচাৰ কৰা হয়। ইউনিছেফে ২০০৫ চনৰ পৰা বাংলাদেশত গণমাধ্যম (প্ৰিণ্ট, অনলাইন আৰু সম্প্ৰচাৰ মাধ্যম)-ৰ জৰিয়তে শিশুৰ সমস্যাৰ প্ৰচাৰত অসামান্য অৱদান আগঢ়োৱা লোকসকলৰ স্বীকৃতিৰ উদ্দেশ্যে ইউনিছেফ মীনা মিডিয়া বঁটা প্ৰদান কৰি আহিছে।

তথ্য সংগ্ৰহ

বাহ্যিক সংযোগ

Download free Meena comic books from the UNICEF website

শ্ৰেণী:দূৰদৰ্শন ধাৰাবাহিক
শ্ৰেণী:কাল্পনিক চৰিত্ৰ
তথ্যপেৰা

তথ্যপেৰা
হৈছে ৱিকিত কোনো বিষয়ৰ বিষয়ে তথ্যৰ এটা উপসংহতি সংগ্ৰহ আৰু উপস্থাপন কৰিবলৈ ব্যৱহাৰ কৰা এখন তালিকা বা দস্তাবেজ। ই সুসংগত দস্তাবেজ তথ্যৰ একে বৈশিষ্ট্য মান যোৰসমূহৰ এটা সংহতি। ৱিকিপিডিয়াত তথ্যপেৰায়ে প্ৰবন্ধ এটাৰ বিষয়ে তথ্যৰ সাৰাংশক প্ৰতিনিধিত্ব কৰে। কিছুমান দিশত ইয়াক তথ্যৰ তালিকাৰ সৈতে তুলনা কৰা হয়। ডাঙৰ প্ৰবন্ধৰ ভিতৰত উপস্থাপন তথ্যপেৰায়ে ছাইডবাৰ বিন্যাসত এটা তথ্যপেৰা উপস্থাপন কৰা হয়।

এটা তথ্যপেৰা আন এটা দস্তাবেজত প্ৰতিলিপি অন্তৰ্ভুক্তৰ দ্বাৰা সেই দস্তাবেজত ৰূপায়ণ কৰিব পাৰি আৰু মানসমূহৰ সৈতে সম্পৰ্কিত কিছুমান বা সকলো একে বৈশিষ্ট্য-মান যোৰ নিৰ্ধাৰণ কৰিব পাৰি।

ৱিকিপিডিয়া

ৱিকিপিডিয়াৰ এটা প্ৰবন্ধৰ তথ্যৰ সাৰাংশ দেখুৱাবলৈ তথ্যপেৰা ব্যৱহাৰ কৰা হয়। একে ধৰণৰ প্ৰবন্ধত একে প্ৰকাৰৰ তথ্যপেৰা ব্যৱহাৰ কৰা হয় যাতে একেই সজ্জা ব্যৱহাৰ কৰি উপস্থাপনত সুসংগতি নিশ্চিত কৰা হয়। মূলতে পৃষ্ঠাসজ্জা উদ্দেশ্যৰ বাবে তথ্যপেৰা ব্যৱহাৰ কৰা হৈছিল। তথ্যপেৰা এটাত থকা মানসমূহ কিছুমান বিশেষ শ্ৰেণীত উল্লেখ কৰি সুবিধা অনুযায়ী ইয়াক সাজিব পাৰি। ব্যৱহৃত ৰাশিৰ নাম তথ্যপেৰাৰ টেমপ্লেটত ধাৰ্য্য কৰা ৰাশি নাম একে হ'ব লাগিব, কিন্তু যিকোনো মান ইয়াৰ সৈতে সম্পৰ্কিত হ'ব পাৰে। ৰাশিৰ নামসমূহ সুচাবলৈ সমান চিন (=) ব্যৱহাৰ কৰা হয়। ৰাশি সমূহৰ নাম প্ৰবন্ধৰ লগত জড়িত গুৰুত্বপূৰ্ণ বিষয় ধাৰ্য কৰা হয়।

কোনো ৰাশিৰ নাম উল্লেখ নথকা ৱিকিপিডিয়াত ব্যৱহৃত তথ্যপেৰা Infobox prepared foodৰ জঁকা
একে তথ্যপেৰা পিঠা নামৰ পৃষ্ঠাত ব্যৱহাৰ কৰা হৈছে। ৰাশিসমূহৰ নাম = সমান চিনৰ পিছত লিখা হৈছে

]]ত Infobox prepared food ব্যৱহৃত এটা প্ৰবন্ধ Crostataৰ ছবি

তথ্য উৎস

শ্ৰেণী:তথ্য
শ্ৰেণী:ৱিকিপিডিয়া
বকুল

বকুল (বৈজ্ঞানিক নাম:Mimusops elengi) হৈছে মিনাছপ্স্‌ (Minasops) প্ৰজাতিৰ ই ফুল। এছিয়া আৰু প্ৰশান্ত মহাসাগৰ তীৰবৰ্তী এলেকাৰ ভাৰত, বাংলাদেশ, শ্ৰীলঙ্কা, বাৰ্মা, ইন্দো-চীন, থাইলেণ্ড, আন্দামান দ্বীপপুঞ্জ এলেকা জুৰি এই গছ দেখা পোৱা যায়। তবে, মালয়েছিয়া, ছলোমন দ্বীপপুঞ্জ, নিউ কেলিডোনিয়া (ফ্ৰান্স), ভানুয়াটু, আৰু উত্তৰ অস্ট্ৰেলিয়াত এই গছৰ খেতি কৰা হয়।

বাংলাত বকুল ফুলৰ বাবে পৰিচিত এই গছ। বকুলৰ অন্যান্য ব্যৱহাৰ বাংলাত তেনেকৈ নাই। ই অতি পৰিচিত ফুল। বাংলাদেশৰ প্ৰায় সকলো ঠাইতে ইয়াৰ গছ পোৱা যায়। বাগিচাত ছাঁ পোৱাৰ বাবে সাধাৰনতে বকুল গছ লগোৱা হয়।

ই মধ্যমীয়া আকাৰৰ গছ আৰু ইয়াৰ পাত বোৰ ঢউ খেলোৱা। ফুল বোৰো খুব সৰু হয়। ফুল বোৰ দেখিবলৈ সৰু সৰু তৰাৰ দৰে। বকুল ফুলৰ সুবাসত থাকে মিঠা গন্ধ। ফুল শুকাই গলেও ইয়াৰ সুবাস বহুদিন লৈকে থাকে।

বকুল ফুল, ফল, পকা ফল, পাত, গছৰ ছাল, কাণ্ড, কাঠ সকলো কিছু কামত লাগে। বিভিন্ন দেশত বিভিন্ন ভাবে ইয়াৰ ব্যৱহাৰ কৰা হয়।

নাম

বৈজ্ঞানিক নাম: Mimusops elengi
পৰিয়ালৰ নাম: Sapotaceae

প্ৰচলিত নাম : Bullet-wood Tree, Indian Medaller

এলেকা ভিত্তিক নাম:
বাংলা ভাষাত - বকুল, বহুল, বুকাল, বাকুল, বাকাল। বকুল নামেৰেই বেছি পৰিচিত।
ইংৰাজী - স্পেনিছ চেৰী (Spanish cherry), মেল্ডাৰ (Medlar), আৰু বুলেট উড (Bullet wood)
সংস্কৃত ভাষাত - আনাঙ্গাকা (Anangaka), বকুল (Bakul), বকুলা (Bakula), বকুলাহ (Bakulah), ছিড়াপুস্প (Chirapushpa), কিৰাপুস্প (Cirapuspa), ধানভি (Dhanvi), দোহালা (Dohala), গুধাপুস্পকা (Gudhapushpaka), কণ্ঠা (Kantha),কাৰুকা (Karuka), কেশাৰা (Kesara), কেশাৰাপা (Kesarapa), মধুগন্ধা (Madhugandha), মধুপাঞ্জাৰা (Madhupanjara), মধুপুস্প (Madhupushpa), মাকুলা (Mukula)
হিন্দী - বকুল, বলছাৰি, মোলছাৰি, মাউলছাৰাউ (Maulsarau), মাউলছেৰ (Maulser), মাউলছিৰি (Maulsiri), মুলসাৰি (Mulsari), তেণ্ডু (Tendu), মাউলছাৰি (Maulsari), মোলছিৰি (Molsiri), মোৰছালি (Morsali)
তামিল ভাষাত - মাগিজাম্বু (Magizhamboo), আলাগু (Alagu), ইলাঞ্চি (Ilanci), ইলাঞ্জি (Ilanji), কেশাৰাম (Kesaram), কোশাৰাম (Kosaram), মেগিল (Magil), মেগিলাম (Magilam), ভাগুলাম (Vagulam), মগাদাম (Mogadam), মেগিশ (Magish), মাকিলাম্পু (Makilampu), মাকিলাম ভিটটু (Makilam vittu), কেচাৰাম (Kecaram), মাকিলাম মাৰাম (Makilam maram), মাকুলাম্পু (Makulampu), ভাকুলাম্পু (Vakulampu), মেগিঝ (Magizh), মাগাদাম (Magadam), মেগিঝাম (Maghizham), মোগিদাম (Mogidam), ভাকুলাম (Vakulam), মাহিলা (Mahila), মাকিঝাম্পু (Makizampu)।
মনিপুৰী - বোকুল লৈ (Bokul lei)
মালয়েছিয়া - বিতিছ (Bitis), ইলেঙ্গি (Elengi), মেংকুলা (Mengkula), বাকুলাম (Bakulam), ইলাঙ্গি (Elangi), ইলান্নি(Elanni), এলেঙ্গি (Elengi), ইলান্নি (Ilanni), ইৰান্নি (Iranni), মাকুৰাম (Makuram), মুকুৰা (Mukura), এলানি (Elani), এলেঙ্গি (Elengii), এলেঞ্জি (Elenjee), ইয়াৰিনি (Erini), মাকিৰা (Makira), মাকুৰা (Makura)
ইন্দুনেছিয়া - তাঞ্জাং (Tanjung), কাৰিকিছ (karikis)
থাইলেণ্ড - কুন (Kun), কাইও (Kaeo)
ম্যানমাৰ - কায়া

তথ্য সংগ্ৰহ

শ্ৰেণী:উদ্ভিদজগত
শ্ৰেণী:ফুল
শ্ৰেণী:অসমৰ উদ্ভিদ
ইছৰাৰ আহমেদ

ড° ইছৰাৰ আহমদ ( ইংৰাজী: Dr.Israr Ahmed ) আছিল পাকিস্তানী ইছলামিক পণ্ডিত, বক্তা আৰু ধৰ্মতত্ত্ববিদ। পাকিস্তান আৰু দক্ষিণ এছিয়াৰ বাকী অংশত তেওঁৰ অনুগামী গঢ় লৈ উঠিছিল যদিও মধ্যপ্ৰাচ্য, পশ্চিম ইউৰোপ, উত্তৰ আমেৰিকাৰ কিছুমান দক্ষিণ এছিয়ান মুছলমানৰ মাজতো তেওঁৰ অনুগামী গঢ় লৈ উঠিছিল।

ইছলাম আৰু পাকিস্তানৰ ওপৰত উৰ্দু ভাষাত প্ৰায় ৬০খন গ্ৰন্থ লিখিছে। ইয়াৰে উনবিশখন ২০১৭ চনলৈকে ইংৰাজীকে ধৰি আন কেইবাটাও ভাষালৈ অনুবাদ কৰা হৈছে।১৯৫৬ চনত তেওঁ নিৰ্বাচনী ক্ষেত্ৰত জড়িত হৈ পৰা জামাত-ই-ইছলামী এৰি থৈ যায় ৰাজনীতি, তানজীম-ই-ইছলামী প্ৰতিষ্ঠা কৰিবলৈ। আন বহু চুন্নী ইছলামিক কৰ্মী/পুনৰুজ্জ্বলতাৰ দৰে তেওঁ প্ৰচাৰ কৰিছিল। যে কোৰআন আৰু চুন্নাহৰ শিক্ষা আৰু শ্বৰীয়তৰ ঐশ্বৰিক আইন জীৱনৰ সকলো ক্ষেত্ৰতে কাৰ্যকৰী কৰিব লাগিব। খিলাফতক প্ৰকৃত ইছলামিক ৰাষ্ট্ৰ হিচাপে পুনৰুদ্ধাৰ কৰিব লাগিব, আৰু পশ্চিমীয়া মূল্যবোধ আৰু প্ৰভাৱ ইছলাম আৰু পাকিস্তানৰ বাবে ভাবুকি আছিল। আৰব ভূমি নহয়। পাকিস্তানে নতুন খিলাফতৰ ভেটি হ’ব লাগে গণতান্ত্ৰিক শাসন অইছলামিক বুলি বিশ্বাসৰ বাবেও তেওঁ পৰিচিত আছিল। ১৯৮১ চনত তেওঁক পাকিস্তানৰ তৃতীয় সৰ্বোচ্চ অসামৰিক বঁটা সীতাৰা-ই-ইমটিয়াজ প্ৰদান কৰা হয়।

প্ৰাথমিক জীৱন আৰু শিক্ষা

১৯৩২ চনৰ ২৬ এপ্ৰিলত পঞ্জাৱৰ হিছাৰত (বৰ্তমান ভাৰতৰ হাৰিয়ানাত) ৰঙাঘৰ মুছলমান ৰাজপুত পৰিয়ালত জন্মগ্ৰহণ কৰিছিল ইছৰাৰ আহমেদৰ জন্ম হৈছিল। তেওঁৰ পূৰ্বপুৰুষৰ শিপা মুজাফ্ফৰনগৰ জিলাত (বৰ্তমান ভাৰতৰ উত্তৰ প্ৰদেশত) কিন্তু ১৮৫৭ চনৰ স্বাধীনতা যুদ্ধৰ পিছত তেওঁৰ দাদাৰ সম্পত্তি জব্দ কৰা হয় গতিকে পৰিয়ালটো হিছাৰলৈ গুচি যায়। তেওঁৰ পিতৃ ব্ৰিটিছ চৰকাৰৰ চৰকাৰী কৰ্মচাৰী আছিল। স্থানীয় হাইস্কুলৰ পৰা স্নাতক ডিগ্ৰী লাভ কৰাৰ পিছত ইছৰাৰ আহমেদে ১৯৫০ চনত কিং এডৱাৰ্ড মেডিকেল ইউনিভাৰ্চিটিত পঢ়িবলৈ লাহোৰলৈ গুচি যায়। তেওঁ কিং এডৱাৰ্ড মেডিকেল ইউনিভাৰ্চিটিৰ পৰা এমবিবিএছ ডিগ্ৰী লাভ কৰে ১৯৫৪ চনত চিকিৎসা বিজ্ঞানৰ চৰ্চা আৰম্ভ কৰে। ইয়াৰ উপৰিও ১৯৬৫ চনত কৰাচী বিশ্ববিদ্যালয়ৰ পৰা ইছলামিক অধ্যয়নত স্নাতকোত্তৰ ডিগ্ৰী লাভ কৰে।ইছৰাৰ আহমেদে স্বাধীনতা আন্দোলনত মুছলিম ছাত্ৰ ফেডাৰেচনৰ বাবে আৰু ১৯৪৭ চনত পাকিস্তান সৃষ্টিৰ পিছত ইছলামী জামি`য়াত-ই- তালাবা আৰু তাৰ পিছত ১৯৫০ চনত আবুল আলা মৌদুদীৰ নেতৃত্বত জামাত-ই-ইছলামীত যোগদান কৰে। ১৯৫৭ চনত জাতীয় ৰাজনীতিত জড়িত হোৱাটো ১৯৪৭ চনৰ পূৰ্বৰ সময়ছোৱাত জামাতে গ্ৰহণ কৰা বিপ্লৱী পদ্ধতিৰ সৈতে অমিলনীয় বুলি বিশ্বাস কৰি তেওঁ দল এৰি থৈ যায়। ইছলাম আৰু দৰ্শনৰ প্ৰতি তেওঁৰ আগ্ৰহ আৰু বাঢ়ি যায় আৰু পৰৱৰ্তী সময়ত তেওঁ ১৯৬০ চনত কৰাচীলৈ গুচি যায় আৰু ইছলাম অধ্যয়নৰ বাবে কৰাচী বিশ্ববিদ্যালয়ত নামভৰ্তি কৰে।

কেৰিয়াৰ

জামাত-ই-ইছলামী মূলতঃ জামাত-ই-ইছলামীৰ সদস্য ইছৰাৰ আহমেদে কয় যে নিৰ্বাচনী কাৰ্যকলাপৰ দিশত ইয়াৰ ঢালত তেওঁ হতাশ হৈছিল। ইয়াৰ সৈতে "উল্লেখযোগ্য নীতিগত বিষয়"ত মতানৈক্য প্ৰকাশ কৰিছিল। য'ত তেওঁ "ইছলামিক নৱজাগৰণ সৃষ্টিৰ প্ৰচেষ্টাৰ অভাৱ" বুলি ভাবে বিপ্লৱী প্ৰক্ৰিয়া।" তেওঁ জামাত-ই-ইছলামীৰ "শক্তিৰ ৰাজনীতিৰ ক্ষেত্ৰখনত" "ডুব যোৱা"ক "বিপৰ্যয়জনক" বুলি গণ্য কৰিছিল। তেওঁ আৰু আন কিছুমান ব্যক্তিয়ে জি আইৰ পৰা পদত্যাগ কৰি ১৯৫৬ চনত তনজীম-ই-ইছলামীৰ কেন্দ্ৰবিন্দু প্ৰতিষ্ঠা কৰি এটা প্ৰস্তাৱ গৃহীত কৰে "যিটো পৰৱৰ্তী সময়ত তানজীম-ই-ইছলামীৰ মিছন ষ্টেটমেন্টত পৰিণত হয়।তেওঁৰ কামৰ লগতে তেওঁ কোৱা "কুৰ"ক পুনৰুজ্জীৱিত কৰাৰ কাম 'an-ed Islamic perennial philosophy and world-view" ইছৰাৰ আহমেদে কয় যে তেওঁৰ লক্ষ্য আৰু তেওঁৰ সংগঠনসমূহৰ লক্ষ্য আছিল "এটা প্ৰকৃত ইছলামিক ষ্টেট বা খিলাফাহ ব্যৱস্থা প্ৰতিষ্ঠা কৰাৰ চূড়ান্ত উদ্দেশ্যেৰে সমাজখনক ব্যৱহাৰিকভাৱে সংস্কাৰ কৰা।

তথ্য উৎস

বহিঃ সংযোগ
ল'ৰা বন্ধু (শিশু আলোচনী)

ল’ৰাবন্ধু ১৮৮৮ চনত (১৮৮৩ চনত) নগাঁওৰ পৰা প্ৰকাশিত অসমীয়া ভাষাৰ এখনি শিশু আলোচনী৷ এইখন অসমৰ প্ৰথম শিশু আলোচনী৷ ইয়াৰ সম্পাদক আছিল গুণাভিৰাম বৰুৱাৰ বৰপুত্ৰ কৰুণাভিৰাম বৰুৱা৷ ষোল্ল বছৰ বয়সতে আলোচনী সম্পাদনা কৰা কৰুণাভিৰাম বৰুৱাৰ অকালতে মৃত্যু হোৱাত মাত্ৰ দুটা সংখ্যা প্ৰকাশ হোৱাৰ পিছত আলোচনীখন বন্ধ হৈ যায়৷

তথ্য সূত্ৰ

শ্ৰেণী:অসমীয়া শিশু আলোচনী
শ্ৰেণী:অসমীয়া আলোচনী
শ্ৰেণী:অধুনালুপ্ত আলোচনী